รัฐบาลไทย-ข่าวทำเนียบรัฐบาล-รมว.พม. ให้การต้อนรับ นางวีรวรรณ มอสบี้ ผู้อำนวยการโครงการฮัก (HUG) ที่ได้รับรางวัล TIP Report Hero ประจำปี 2560 พร้อมหารือเกี่ยวกับความร่วมมือในการทำงานด้านการป้องกันการค้ามนุษย์
วันพุธที่ 19 กรกฎาคม 2560
รมว.พม. ให้การต้อนรับ นางวีรวรรณ มอสบี้ ผู้อํานวยการโครงการฮัก (HUG) ที่ได้รับรางวัล TIP Report Hero ประจําปี 2560 พร้อมหารือเกี่ยวกับความร่วมมือในการทํางานด้านการป้องกันการค้ามนุษย์
รมว.พม. ให้การต้อนรับ นางวีรวรรณ มอสบี้ ผู้อํานวยการโครงการฮัก (HUG) ที่ได้รับรางวัล TIP Report Hero และกล่าวสุนทรพจน์ในงานเผยแพร่ TIP Report ประจําปี 2560 ณ กรุงวอชิงตัน พร้อมหารือเกี่ยวกับความร่วมมือในการทํางานด้านการป้องกันและแก้ไขการค้ามนุษย์
วันนี้ (19 ก.ค. 60) เวลา 09.30 น. ณ นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและ ความมั่นคงของมนุษย์ (รมว.พม.)ให้การต้อนรับ นางวีรวรรณ มอสบี้ ผู้อํานวยการโครงการฮัก (HUG) จังหวัดเชียงใหม่ ซึ่งได้รับคัดเลือกจากกระทรวงการต่างประเทศ สหรัฐอเมริกา ในนามองค์กรพัฒนาเอกชน ตัวแทน ของประเทศไทย เข้ารับรางวัล TIP Report Hero เนื่องในโอกาสสหรัฐอเมริกา เผยแพร่ TIP Report ประจําปี 2560 ณ กรุงวอชิงตัน เมื่อวันที่ 27 มิถุนายน ที่ผ่านมา ที่ ห้องรับรอง ชั้น 9 กระทรวงการพัฒนาสังคมและความมั่นคง ของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า นางวีรวรรณ มอสบี้ เป็นผู้แทนจากประเทศไทย และเป็น 1 ใน 8 คน จากประเทศต่างๆ ทั่วโลก ที่ได้รับรางวัล TIP Report Hero และกล่าวสุนทรพจน์ในงานเผยแพร่ TIP Report ประจําปี 2560 ณ กรุงวอชิงตัน เมื่อวันที่ 27 มิถุนายน ที่ผ่านมา โดยได้เล่าประสบการณ์การทํางานด้านการต่อต้านการค้ามนุษย์ ซึ่งเริ่มต้นจากการมีโอกาสได้เข้าช่วยเหลือเด็กหญิงที่เป็นผู้เสียหายจากการค้ามนุษย์ และช่วยให้เด็กหญิงดังกล่าวสามารถกลับคืนสู่สังคมได้ เมื่อ 6 ปีที่แล้ว จึงเป็นแรงบันดาลใจในการทํางานช่วยเหลือเด็กและผู้เสียหายจาก การค้ามนุษย์ตั้งแต่บัดนั้นเป็นต้นมา และเมื่อวันที่ 5 มิถุนายน 2560 ในงานวันต่อต้านการค้ามนุษย์ ประจําปี 2560 ณ ทําเนียบรัฐบาล กรุงเทพฯ นางวีรวรรณฯ ได้รับรางวัลจาก พลเอก ประยุทธ์ จันทร์โอชา นายกรัฐมนตรี ในฐานะหนึ่งในคณะทํางานปราบปรามอาชญากรรมทางอินเตอร์เน็ตที่เกี่ยวข้องกับการล่วงละเมิดเด็ก ซึ่งสะท้อนให้เห็นถึง ความมุ่งมั่นและการอุทิศตนในการต่อต้านการค้ามนุษย์
พลตํารวจเอก อดุลย์กล่าวต่อไปว่า กระทรวง พม. ในฐานะหน่วยงานภาครัฐที่เป็นผู้ประสานงานหลัก ในการป้องกันและปราบปรามการค้ามนุษย์ทั้งในระดับประเทศและระหว่างประเทศ พร้อมให้การสนับสนุนโครงการ HUG และนางวีรวรรณฯ สําหรับการช่วยเหลือเด็กที่ถูกล่วงละเมิด และที่ถูกหลอกลวงเข้าสู่ขบวนการค้ามนุษย์ เนื่องจากได้ตระหนักถึงความสําคัญขององค์กรพัฒนาเอกชน ซึ่งเป็นกลไกและภาคีเครือข่ายที่สําคัญในขับเคลื่อน การดําเนินงานด้านการป้องกันและแก้ไขปัญหาการค้ามนุษย์ ตามแนวทางของรัฐบาลที่มุ่งเน้นการทํางานอย่าง บูรณาการร่วมกันในรูปแบบของประชารัฐร่วมใจต้านภัยของการค้ามนุษย์ และขอยกย่องนางวีรวรรณฯ ที่สร้างชื่อเสียงให้แก่ประเทศไทยอย่างเป็นที่ประจักษ์ ตลอดจนเป็นแบบอย่างที่ดีแก่ผู้ปฏิบัติงานที่อุทิศตนในการป้องกันและแก้ไขปัญหาการค้ามนุษย์อย่างต่อเนื่อง
"ทั้งนี้ กระทรวง พม. ได้ทํางานร่วมกับภาคีเครือข่ายอย่างเข้มแข็งมาโดยตลอด โดยที่ผ่านมา ได้มีการจัดประชุมประชารัฐร่วมใจต้านภัยการค้ามนุษย์แล้วเป็นจํานวนถึง 8 ครั้ง เพื่อเปิดโอกาสให้ภาคีเครือข่ายได้แลกเปลี่ยนเรียนรู้ประสบการณ์และความคิดเห็นต่างๆ รวมทั้งการให้ข้อเสนอแนะในการทํางานอย่างบูรณาการร่วมกับส่วนราชการ ที่เกี่ยวข้อง ถือเป็นตัวอย่างที่ดีของประเทศไทยในการป้องกันและแก้ไขปัญหาการค้ามนุษย์ร่วมกับพลังประชารัฐในทุกมิติ เพื่อนําตัวผู้กระทําความผิดมาลงโทษให้ถึงที่สุด และที่สําคัญเพื่อช่วยเหลือผู้เสียหายจากการค้ามนุษย์ทุกเพศ ทุกวัย ให้ได้รับการคุ้มครองตามหลักมาตรฐานสากลต่อไป”พลตํารวจเอก อดุลย์กล่าวในตอนท้าย